শহরে ফের অগ্নিকাণ্ড। আজ সকালে আগুন লেগে যায় চোদ্দ নম্বর ইন্ডিয়া এক্সচেঞ্জ প্লেসে,  এলাহাবাদ ব্যাঙ্কের কলকাতার মূল ব্রাঞ্চে। সকাল সাড়ে আটটা নাগাদ দোতলা থেকে ধোঁয়া বেরোতে দেখেন এলাকার মানুষ। তারাই খবর দেন দমকলে। দশটি ইঞ্জিনের দুঘণ্টার চেষ্টায় নিয়ন্ত্রণে আসে আগুন।
 ওয়েব ডেস্ক:  শহরে ফের অগ্নিকাণ্ড। আজ সকালে আগুন লেগে যায় চোদ্দ নম্বর ইন্ডিয়া এক্সচেঞ্জ প্লেসে,  এলাহাবাদ ব্যাঙ্কের কলকাতার মূল ব্রাঞ্চে। সকাল সাড়ে আটটা নাগাদ দোতলা থেকে ধোঁয়া বেরোতে দেখেন এলাকার মানুষ। তারাই খবর দেন দমকলে। দশটি ইঞ্জিনের দুঘণ্টার চেষ্টায় নিয়ন্ত্রণে আসে আগুন। শর্ট সার্কিট থেকেই আগুন বলে অনুমান দমকলের। পরিদর্শনে আসেন মেয়র শোভন চ্যাটার্জিও। তবে অগ্নিকাণ্ডে ইতিমধ্যেই উঠতে শুরু করেছে বেশ কয়েকটি প্রশ্ন। স্টিফেন কোর্ট,  নন্দরাম মার্কেটের মত বড়সড় আগুনের ঘটনার পরেও যথেষ্ঠ ছিল না নির্বাপক ব্যবস্থা। ছিল না আপত্কালীন প্রস্থানপথও। অফিস শুরুর আগে আগুন লাগায় অল্পের জন্য এড়ানো গেল বড় বিপত্তি। তবে আগুনে পুড়ে গেছে বহু প্রয়োজনয়ী নথি পত্র।